A Republica Popular de Bangladesh (বাংলাদেশ en idioma bengalí) ye un país y estato d'o sud d'Asia en o subcontinent indio, que se troba rodiato quasi de raso por territorio indio de fueras d'en a suya parte sudeste, que muga con Myanmar, y en o sud, a on muga con o golfo de Bengala. A mayor part d'a población d'o país ye d'etnia bengalí, fablants d'o idioma bengalí y de relichión musulmana. A suya capital de Bangladesh ye a ciudat de Dhaka, que ye amás a prencipal ciudat d'o país por o suyo numero d'habitants. Politicament, Bangladesh ye una democracia y s'estructura como una Republica parlamentaria, estando actualment o suyo President Zillur Rahman y o suyo Primer menistro Sheikh Hasina. Bangladesh fa parte d'as Nacions Unidas, d'a Commonwealth (dende 1972, dimpués d'a suya independencia), de l'Asociación Sud-asiatica t'a Cooperación Rechional, d'a Bay of Bengal Initiative for Multi-Sectoral Technical and Economic Cooperation y de l'Organización t'a Cooperación Islamica.